**PAKKUMUSKUTSE EHITUSTÖÖDE TEOSTAMISEKS VAJALIKU EHITUSPROJEKTI KOOSTAMISEKS JA EHITUSTÖÖDE TELLIMISEKS**

# PAKKUMUSE esitamise ettepanek ja Pakkumusega seotud üldtingimused

Käesoleva pakkumuskutsega teeb *korteriühistu täispikk nimi* (edaspidi nimetatud hankija)ettepaneku pakkumuse esitamiseks majandus- ja taristuministri 16.05.2022.a määruse nr 38 „Korterelamute rekonstrueerimise erakorralise toetuse andmise tingimused ja kord“ (edaspidi nimetatud Määrus) alusel toetatavate ehitustööde põhiprojekti staadiumis ehitusprojekti koostamiseks ja ehitustööde teostamiseks. Täpsemalt tuleb projektis kajastada ja teostada järgnevad tööd: *luua loetelu ja tööde kirjeldus või viidata lisale kus vastavad tööd on loetletud (luua tehniline kirjeldus).*

Järgnevalt toob hankija välja pakkumusega seotud põhinõuded:

* Pakkumuskutse esitamisel ja pakkumuste võtmisel lähtub hankija Määruses toodud tingimustest, pakkumuse esitamisel on ka pakkuja kohustatud lähtuma lisaks käesolevas pakkumuskutses toodule, Määruses toodud nõuetest.
* Põhiprojekti staadiumis ehitusprojekti hankijale esitamise hiliseim tähtaeg on *päev. kuu.aasta.*
* Ehitamisega seotud tööde lõpptähtaeg on *päev. kuu.aasta.*
* Ehitusprojekti koostamise eeldatav maksumus on kuni *märkida summa* eurot*.* Ehitustööde eeldatav maksumus kokku on kuni *märkida summa* eurot*.*  Hankijal on õigus lükata kõik eelnimetatud summadest suuremad pakkumused ilma hindamata tagasi, kuna need ületavad hankija rahalisi võimalusi. Eelmises lauses nimetatud õigus on hankijal ka juhul, kui hankija eeldatud maksumust ületab vähemalt üks eeltoodud tegevustest (st pakutav ehitusprojekti koostamise või ehitustööde teostamise maksumus).
* Pakkumuste esitamise tähtaeg on märkida ***päev. kuu. aasta*** *(jätta tähtajaks vähemalt 14 kalendripäeva)* kell *märkida kellaaeg.* Nimetatud tähtajast hiljem esitatud pakkumusi ei võeta vastu ning need lükatakse ilma sisulise hindamiseta tagasi.
* Pakkumus peab olema jõus vähemalt 3 kuud arvates pakkumuse esitamisest.
* Pakkumus tuleb eelmises punktis nimetatud tähtajaks esitada hankija e-posti aadressile: *märkida e-posti aadress.*
* Hankija ei anna pakkujale ette pakkumusvormi. Pakkujal on õigus esitada pakkumus oma vormil, kuid selles peab kajastuma vähemalt järgnev: a) põhiprojekti staadiumis ehitusprojekti koostamise kogumaksumus; b) ehitustööde teostamise kogumaksumus; c) pakkumuse jõusoleku aeg; d) teenuse osutamise eest vastutava isiku andmed ning kvalifikatsioon; e) kinnitus, et pakkujal ega tema esindajatel ei ole kehtivaid karistusi; f) kinnitus, et pakkujal puuduvad riiklike ja kohalike maksude ja maksete võlad; g) vajadusel muu asjakohane info, mida pakkuja soovib lisada.
* Pakkumus ning selle lisadokumendid tuleb esitada eesti keeles.
* Pakkumus peab olema pakkuja esindaja poolt allkirjastatud. Juhul, kui pakkumuse allkirjastanud isiku esindusõigus ei selgu Äriregistrist, tuleb pakkumusega lisada kaasa ka vastava isiku volitus. Pakkumus ja selle lisadokumendid tuleb allkirjastada ühes digikonteineris.
* Hankija vaatab esitatud pakkumused läbi, hinnates nende punktis 2 toodud nõuetele vastavust. Eduka pakkuja väljaselgitamise järgselt koostab hankija lepingu sõlmimise otsuse, mis esitatakse kõigile pakkujatele hiljemalt 3 tööpäeva jooksul arvates vastava otsuse tegemisest.
* Hankija ei anna edukale pakkujale ette lepingu vormi, edukal pakkujal on lubatud teha ettepanek sõlmida leping tema vormile. Sõlmitav leping peab olema kooskõlas käesolevas pakkumuskutses, selle lisas ning pakkumuses toodud tingimustega. Lepingu ja käesoleva pakkumuskutse vahelise ebakõla ilmnemisel lähtuvad pooled käesolevas pakkumuskutses toodust.

# Pakkujale esitatavad nõuded- ja kvalifitseerimistingimused ning pakkumuse hindamiskriteeriumid

* 1. Lisaks käesoleva pakkumuskutse punktis 1 toodud nõuetele, mille täitmata jätmisel on hankijal õigus pakkuja ilma pakkumust sisuliselt hindamata, kõrvaldada, peab pakkuja vastama järgnevatele kvalifitseerimistingimustele:

Pakkuja peab olema esitanud majandustegevuse registris majandustegevusteate tegevusalal „Elektritööd“ tegevusala liikidega elektripaigaldise projekteerimine ja elektripaigaldise ehitamine, sealhulgas paigaldamine. Eeltoodud nõue loetakse täidetuks ka juhul, kui pakkuja omab eeltooduga samaväärset registreeringut või on esitanud samaväärse teate (juhul kui nii tuleneb kohalduvast õigusest).

Juhul, kui pakkujal puudub vähemalt üks eelnimetatud registreeringutest, võib pakkuja tugineda teise isiku andmetele, kellel on vastav registreering olemas. Sellisel juhul tuleb lisada pakkumuse koosseisu (samasse digikonteinerisse) vastavat registreeringut omava isiku volitatud esindaja kirjalik (allkirjastatud) kinnitus, millest selgub, et isik osaleb lepingu täitmisel ning millises mahus. Eelnimetatud nõude täitmata jätmisel on hankijal õigus pakkuja pakkumus ilma hindamata tagasi lükata.

* 1. Pakkumuste hindamisel võtab hankija aluseks järgnevad hindamiskriteeriumid:

Pakkumuse maksumus - 100 protsenti osakaalust. Maksumuse hindamine jakõrgeima punktisumma saava pakkuja väljaselgitamine toimub järgmise metoodika alusel - madalaima maksumusega pakkumus saab maksimaalse arvu punkte; teised pakkumused saavad punkte proportsionaalselt vähem ja arvutatakse valemiga:

„madalaim pakkumuse maksumus“ / „hinnatava pakkumuse maksumus“ \* osakaal.

# Selgituste küsimine

Pakkujal, kellele on esitatud käesolev pakkumuskutse, on õigus küsida hankijalt selgitusi kirjalikku taasesitamist võimaldavas vormis, edastades vastavad küsimused käesoleva pakkumuskutse punktis 1 nimetatud hankija e-posti aadressile. Hankija vastab küsimustele, mis on esitatud vähemalt 5 kalendripäeva enne pakkumuste esitamise tähtaega. Juhul, kui küsimused esitatakse eelnimetatud tähtajast hiljem, ei ole hankija kohustatud neile vastama.

(allkirjastatud digitaalselt)

*KÜ esindaja ees- ja perekonnanimi*

*Esindusõiguse alus (märkida juhatuse liige või muu alus)*

Lisad: Tehniline kirjeldus (hankija koostatav)